Koncepcia systému finančného riadenia Kohézneho fondu
1.	V časti 3.1 sa predposledná odrážka mení nasledovne:
•	uchovávanie všetkých podkladov vzťahujúcich sa na výdavky a kontrolu pomoci EÚ minimálne po dobu 10 rokov po zrealizovaní záverečnej platby konečnému prijímateľovi, resp. do 3 rokov od uzatvorenia projektu;
2.	V časti 3.2 sa predposledná odrážka mení nasledovne:
•	uchovávanie všetkých podkladov vzťahujúcich sa na výdavky a kontrolu pomoci EÚ minimálne po dobu 10 rokov po zrealizovaní záverečnej platby konečnému prijímateľovi, resp. do 3 rokov od uzatvorenia projektu;
3.	V časti 3.3 sa posledná odrážka mení nasledovne:
•	uchovávanie všetkých podkladov vzťahujúcich sa na výdavky a kontrolu pomoci EÚ minimálne po dobu 10 rokov po zrealizovaní záverečnej platby konečnému prijímateľovi, resp. do 3 rokov od uzatvorenia projektu.
4.	V časti 3.4 sa posledná odrážka mení nasledovne:
•	uchovávanie všetkých podkladov vzťahujúcich sa na výdavky a kontrolu pomoci EÚ minimálne po dobu 10 rokov po zrealizovaní záverečnej platby konečnému prijímateľovi, resp. do 3 rokov od uzatvorenia projektu.
5.	V časti 4.5.5 Vrátenie finančných prostriedkov konečným prijímateľom šiesty odsek mení nasledovne:
Ak oznámenie o vrátení finančných prostriedkov nie je doručené od konečného prijímateľa/príjemcu pomoci v stanovenej lehote, oznámenie o vrátení finančných prostriedkov vystaví riadiaci orgán/sprostredkovateľský orgán pod riadiacim orgánom. Na základe evidencie vrátených finančných prostriedkov a predložených oznámení o vrátení finančných prostriedkov platobný orgán a platobná jednotka štvrťročne k 15. aprílu, k 15. júlu, k 15. októbru a k 15. januáru nasledujúceho roka prekladajú riadiacemu orgánu/sprostredkovateľskému orgánu pod riadiacim orgánom knihu dlžníkov, resp. výkaz nezrovnalostí a vratiek.11 Na základe predloženého výkazu je riadiaci orgán/sprostredkovateľský orgán pod riadiacim orgánom povinný dožiadať od konečného prijímateľa / príjemcu pomoci chýbajúce oznámenia o vrátení finančných prostriedkov a zabezpečiť zaevidovanie oznámenia o vrátení finančných prostriedkov v systéme ITMS v lehote do konca príslušného mesiaca. Kópiu oznámenia o vrátení finančných prostriedkov riadiaci orgán/sprostredkovateľský orgán pod riadiacim orgánom zasiela bezodkladne subjektom, ktorým boli finančné prostriedky pripísané na účet, a to v lehote do 10 pracovných dní v mesiaci nasledujúcom po mesiaci, v ktorom bol výkaz nezrovnalostí a vratiek predložený platobným orgánom a platobnou jednotkou.
6.	V časti 4.5.5 Vrátenie finančných prostriedkov konečným prijímateľom sa poznámka pod čiarou č. 11 mení nasledovne:
Platobný orgán a platobná jednotka je povinná predkladať uvedený výkaz pravidelne štvrťročne.
7.	V časti 4.10.1 Oznamovanie nezrovnalostí sa dopĺňa predvetie časti Ad. I. Schválenie správy o zistenej nezrovnalosti v znení:
Do 15 kalendárnych dní odo dňa zistenia nezrovnalosti alebo podozrenia z nezrovnalosti:
8.	V časti 4.10.2 Opravy financovania a vrátenie finančných prostriedkov sa dopĺňa nový posledný odsek v znení: 
V dôsledku finančnej opravy vykonanej Slovenskou republikou alebo Európskou komisiou sa finančné vysporiadanie nezrovnalosti na národnej úrovni uskutoční na základe rozhodnutia ministra financií viazaním rozpočtových prostriedkov v súlade s § 18 zákona č. 523/2004 Z. z. o rozpočtových pravidlách verejnej správy za zdroj EÚ a zdroj štátneho rozpočtu v rozpočte kapitoly, ktorú tvorí rozpočet ministerstva ako subjektu, ktorý pôvodne poskytol finančné prostriedky dlžníkovi v rámci implementácie projektu.
9.	V časti 4.12 sa štvrtý odsek mení nasledovne:
Platobný orgán, riadiaci orgán, sprostredkovateľské orgány pod riadiacim orgánom, platobné jednotky a koneční prijímatelia uchovávajú účtovnú a podpornú dokumentáciu k projektom po dobu 10 rokov po zrealizovaní záverečnej platby konečnému prijímateľovi, resp. do 3 rokov od uzatvorenia projektu.